Covid-19-statistieke: SA steek die 50 000-kerf verby | Maroela Media
Dr. Zweli Mkhize, minister van gesondheid, het Maandag die jongste Covid-19-statistieke vir Suid-Afrika bekend gemaak.
Tot dusver is 50 879 gevalle reeds in die land aangemeld. Dit is 'n toename van 2 594 sedert Sondag.
Nog 82 Covid-19-verwante sterftes is in Suid-Afrika bevestig wat die landwye totaal op 1 080 te staan bring. Altesaam 55 van die sterftes is in die Wes-Kaap aangemeld, gevolg deur 26 in die Oos-Kaap en een in KwaZulu-Natal.
Die ouderdomsgroep wat tot dusver die meeste sterftes aangeteken het, is mense tussen die ouderdom van 60 en 70 jaar (299 sterftes). Dit verteenwoordig 27,7% van die totale getal sterftes. Nog 'n kwart van die sterftes (24,2%) wat aangeteken is, was pasiënte tussen die ouderdomme van 50 en 60 jaar.
Tot dusver het 26 099 mense van die virus herstel.
Meer as 22 983 toetse uit 943 059 is in die afgelope 24 uur- siklus gedoen.
Wes-Kaap: 33 568
Oos-Kaap: 6 341
Gauteng: 6 258
KwaZulu-Natal: 3 175
Wil jy op hoogte bly van alle nuus oor Covid-19 op Maroela Media? Klik hier om in te teken op 'n daaglikse nuusbrief..
Skoolbegrotings onder al hoe meer druk
anc se syfers onbetroubaar
Ek sal graag wil weet of die totale hoeveelheid daaglikse sterftes weens natuurlike oorsake (siektes) tans beduidend toeneem.
As ek Sondag 'n onderskrif op 'n SATV-kanaal reg gelees het, word privaat-hospitale in S.A. nou R16,000 per dag betaal vir elke Covid-19 pasient. Dieselfde reeling in die VSA speel waarskynlik 'n groot rol in die aantal geregistreerde gevalle en sterftes. As jy positief toets kan jy positief (met griepsimptome) of negatief (sonder simptome) wees. 'n Boerbok en papaja in Tanzanie is ook positief getoets. Harris Floyd was positief ten tye van sy dood. Hy tel waarskynlik as 'n Covid-19 (verwante) sterfte. "Verwant" verskyn soms, maar nie altyd by sterftes in berigte nie.